text: Firmport ósakliga viðgjørt í kanning av útlendskari arbeiðsmegi í Føroyum
text: #000001
text: Skeivar endurgevingar, skeivar lýsingar og skeivar útrokningar hava teknað eina ósakliga mynd av Firmport í kanning, sum fakfeløg við einum kanningarleiðara á odda løgdu alment fram 6. august í ár. Firmport hevur kært tíðindaflutningin í Kringvarpinum í hesum máli, og felagið umhugsar eisini rættarlig stig
text: #000002
text: Firmport hevur gjøgnumgingið kanningina av útlendskari arbeiðsmegi í Føroyum saman við arbeiðsgevarum og fakfólki, umframt at Firmport í gjøgnumgongdini eisini hevur samskift við fakfelagsleiðarar. Eftir hesa gjøgnumgongd standa bæði Firmport og fólkini, sum dagliga mynda Firmport, eftir við tí fatan, at kanningarleiðarin ósakliga og uttan skjalprógv hevur teknað eina ranga og niðrandi mynd av Firmport, sum kanningarleiðarin eisini hevur sent út í almenna rúmið.
text: #000003
text: Kanningin skúgvar til viks týðandi roynverulig viðurskifti kring Firmport og áralangt virksemi hjá felagnum í sambandi við at fáa útlendska arbeiðsmegi til Føroya. Kringvarp Føroya hevur ókritiskt í tíðindaflutninginum borið skeivar upplýsingar úr kanningini beinleiðis víðari til Føroya fólk, og tí hevur Firmport kært tíðindaflutningin til Kringvarp Føroya sum fyrsta kærumøguleika sambært lógini um fjølmiðlaábyrgd.
text: #000004
text: Firmport umhugsar eisini rættarlig stig ímóti teimum pørtum, sum hava verið við til at reingja myndina av Firmport í almenna rúminum. Talan kann gerast um mál um ærumeiðing sambært revsilógini, ið má metast at vera av serliga grovum slagi.
text: #000005
text: Dømi um skeiva og niðrandi umrøðuÍ gjøgnumgongdini av kanningini hevur Firmport sett spurningar, sum høvdu verið viðkomandi hjá einum kanningarleiðara at spurt í einari seriøsari kanning.
text: #000006
text: Niðurstøðan um Firmport byggir á dulnevndar keldur og tvær vitjanir hjá kanningarleiðaranum á kvøldartíð í Jekaragøtu 8, har Firmport veitir útlendingum arbeiðsbústaðir. Í høvuðsheitum verður víst til nakrar fáar dulnevndar keldur, eins og aðrar keldur í kanningini eisini verða skeivt endurgivnar.
text: #000007
text: Tað er átaluvert at ein kanningarleiðari av sínum eintingum kann úthoyngja navngivnar persónar og feløg, grundað á ógjøgnumskygda kanning. Harvið tekur kanningin als ikki atlit til grundleggjandi rættartrygd borgarans.
text: #000008
text: Í Jekaragøtu hava nakrir útlendingar, sum arbeiða í Føroyum, møguleika at hava arbeiðsbústaðir á tilsamans 750 fermetrum í tveimum bygningum. Hesir fevna um tvær smáar íbúðir til tvey fólk, 12 dupultkømur og 10 einmanskømur. T.v.s. at á hesum fermetrum, sum svara til støddina á fimm sethúsum, kunnu í mesta lagi húsast 38 fólk. Í løtuni búgva 33 fólk í Jekaragøtu, og trý kømur standa tóm. Verður hetta roknað um til persónar pr. sethús á 150 fermetrar hvørt, so svarar tað til 7,5 persónar í hvørjum húsi. Kanningarleiðarin vil hinvegin hava hetta talið til at vera tilsamans 50 persónar, eftir at hon í tvey kvøld hevur vitjað í Jekaragøtu, har hon frá sínum vitjanum byggir eina óseriøsa journalistiska søgu mitt inn í kanningina.
text: #000009
text: Kanningarleiðarin leggur eisini Firmport undir at veita vánaligar arbeiðsbústaðir. Men fakta er, at 13 baðirúm við WC hoyra til leigumálini, harav eru sjey baðirúm yngri enn 10 ár. Sjey køkar hoyra til leigumálini, og av teimum eru tríggir nýggir. Eisini kann nevnast, at sjey nýggjar vaskimaskinur og sjey nýggjar turkitrumlur eru settar upp í bygningunum, soleiðis at allir neyðugir fasilitetir eru tøkir.
text: #000010
text: Eingin munur verður gjørdur á arbeiðsbústøðum og føstum bústøðum í kanningini. Firmport leigar bert arbeiðsbústaðir út og ikki fastan bústað.
text: #000011
text: Firmport hevur harafturat síðan 2014 kravt eina húsaleigu fyri arbeiðsbústaðir, har prísurin á bústaðarmarknaðinum er 60%-100% omanfyri tað, sum útlendingarnir hava rindað til Firmport. Firmport hækkaði leiguna í februar í ár, og Firmport ásannar, at felagið tá átti at havt upplýst leigararnar skrivliga – og ikki bert munnliga – um hækkingina við fýra mánaða freist, eins og ásett er í leigulógini.
text: #000013
text: Samanumtikið teknar kanningarleiðarin eina so skeiva og niðrandi mynd av Firmport, at felagið noyðist at umhugsa rættarlig stig fyri at rætta rongu myndina av felagnum í almenna rúminum upp aftur.
text: #000014
text: Á heimasíðuni síggjast myndir av arbeiðsbústøðum í Jekaragøtu nr. 8 og nr. 10 umframt ymisk kunningarskriv, greinar og brøv. Harumframt er ein fráboðan frá 5 byggifyritøkum, sum leggja dent á, at tær eru nøgdar við samstarvið við Firmport, og kenna ikki tað mynd, sum kanningin hjá fakfeløgunum teknar av Firmport.
text: #000015
text: Viðmerking/aftursvar frá fakfeløgunum sæst her
text: #000016
text: Mest lisið á dagur.fo 64 milliónir krónur í halli í 2024 Innanlands Eingin fólkaskaði men bilarnir fóru illa Innanlands Skuldin verður undir eina álíkning við árslok 2024 Innanlands Allir býráðslimirnir í sama valbólk Innanlands Heildarætlanin fyri Stórutjørn samtykt Innanlands Ríkiligt av pengum til verkfall í langa tíð Innanlands Eivør ger sáttmála við Season of Mist Mentan Hava rindað ov nógv: Mylnan váttar feil Innanlands
text: #000018
text: Skuldin verður undir eina álíkning við árslok 2024
text: #000021
text: Allir býráðslimirnir í sama valbólk
text: #000022
text: Ríkiligt av pengum til verkfall í langa tíð
text: #000023
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000029
text: Fyristing tel. 20 80 80 [email protected]
text: #000030